《出塞二首 其一》
明代·戴铣

军行入大漠，遥见胡骑来。死战四五合，白日昏黄埃。

战败虏星奔，血洒阴山隈。高功在主将，南向班师回。

作者简介：（?—1507）明安徽婺源人，字宝之。弘治九年进士。授兵科给事中，数有建白，旋调南京户科。正德间以奏留刘健、谢迁，且劾中官高凤，逮系诏狱，廷杖除名。创甚而卒。嘉靖中追赠光禄少卿。